rejauldu/bengali-wikipedia huggingface dataset:
জাতীয় চক্ষুবিজ্ঞান ইনস্টিটিউট ও হাসপাতাল বাংলাদেশ সরকারের জনল্যাণমূলক অলাভজনক গণ প্রতিষ্ঠানগুলোর মধ্যে  একটি যা চক্ষুরোগাক্রান্ত যেকোন বয়সী ব্যক্তির চোখের চিকিৎসায় ও পুনর্বাসনে নিয়োজিত। অন্ধত্বের অনতিক্রমণীয় বাঁধার বিরুদ্ধে জয়ী এই প্রতিষ্ঠানটি দেশের শীর্ষ পর্যায়ের চক্ষু পরিচর্যা ইনস্টিটিউট হিসেবে প্রমাণিত হয়েছে। একদল উৎসাহী, প্রশিক্ষণপ্রাপ্ত এবং দক্ষ চক্ষুবিদদের মাধ্যমে এখানে সেবা কার্যক্রম পরিচালিত হয় যাদের উপর নির্ভর করছে ইনস্টিটিউটটির সক্ষমতা। অধিকন্তু, ২৫০ শয্যার এ ইনস্টিটিউটটির রয়েছে সর্বশেষ আন্তর্জাতিক মানসম্পন্ন একটি সর্বাধুনিকতম চিকিৎসা অবকাঠামো ও পর্যাপ্ত সংখ্যক চিকিৎসক। ব্লক এ, বি ও সি এই তিনটি ভবনে ইনস্টিটিউট ও হাসপাতালটির সেবা কার্যক্রম পরিচালিত হয়। সেবা কার্যক্রমের মধ্যে জরুরি বিভাগ নিচতলায় এবং আই.সি.ইউ, ব্লাড ব্যাংক, অপারেশন থিয়েটার বি ব্লকের চতুর্থ তলায় বিদ্যমান।   লক্ষ্য   সমাজের সর্ব স্তরের জন্য বিনা মূল্যে সর্বাধুনিকতম প্রযুক্তি ব্যবহারের মাধ্যমে চক্ষু পরিচর্যা সেবার সম্প্রসারণে একটি মানদণ্ড স্থাপন,  রোগীর সামগ্রিক সন্তুষ্টির জন্য সর্বাত্মকভাবে আন্তরিক প্রচেষ্টা ও  ধারাবাহিক তালিম প্রদান, প্রশিক্ষণ ও পর্যবেক্ষণের মাধ্যমে রোগী এবং হাসপাতালের সেবাদানকারী উভয়ের জন্য স্বচ্ছতা নিশ্চিত করা।   শিক্ষাকার্যক্রম  সরকারি পর্যায়ের এ শীর্ষ প্রতিষ্ঠানটি দেশব্যাপী উন্নত চক্ষু সেবা প্রদানের পাশাপাশি যথাযথ দক্ষতাসম্পন্ন মানব সম্পদ উন্নয়নে প্রশিক্ষণ প্রদান এবং সংশ্লিষ্ট ক্ষেত্রে গবেষণা কার্যক্রম পরিচালনা করে থাকে।   তথ্যসূত্র    বহিঃসংযোগ   দাপ্তরিক ওয়েবসাইট  হাসপাতাল ও ক্লিনিকের তালিকা , বাংলাদেশ জাতীয় তথ্য বাতায়ন  উন্নত মানের চিকিৎসা চক্ষু বিজ্ঞান ইনস্টিটিউটে , ইত্তেফাক আর্কাইভ  বিষয়শ্রেণী:ঢাকার হাসপাতাল বিষয়শ্রেণী:১৯৮৯-এ প্রতিষ্ঠিত হাসপাতাল বিষয়শ্রেণী:বাংলাদেশের চক্ষু হাসপাতাল
অ্যাঞ্জেল জলপ্রপাত (; পিমন ভাষা: Kerepakupai Vená, "সর্বোচ্চ বিন্দু থেকে পড়া", যার অর্থ "গভীরতম স্থানের জলপ্রপাত", অথবা Parakupá Vená অর্থ) ভেনিজুয়েলার একটি জলপ্রপাত। এটি বিশ্বের সর্বোচ্চ নিরবচ্ছিন্ন জলপ্রপাতর যার উচ্চতা ৯৭৯ মিটার (৩,২১২ ফুট) এবং গভীরতা ৮০৭ মিটার (২,৬৪৮ ফুট)। এটি ইউনেস্কো বিশ্ব ঐতিহ্যবাহী স্থানের অংশ।   ইতিহাস  জলপ্রপাতটি ১৯৩৭ সালে মার্কিন বিমানচালক জিমি অ্যাঞ্জেল আবিষ্কার করেন। এর পর থেকে তার নামানুসারেই এটির পরিচিতি লাভ করে।"Plane Pilot Sights Highest Waterfall in World." Popular Science, April 1938, p. 37. থাম্ব|কেন্দ্র|700px|অয়েন্তেপুই এবং ইসলা রেতন ক্যাম্প থেকে এঞ্জেল জলপ্রপাত (কেন্দ্র) এর আংশিক মেঘলা দৃশ্য, শুষ্ক মৌসুমের শেষ সময় নেওয়া   নাম  স্থানীয় আদিবাসীরা জলপ্রপাতটিকে বলে কেরেপাকুপাই মেরু। তাই হুগো শাভেজ জলপ্রপাতটির নাম পরিবর্তন করতে চেয়েছিলেন।   গ্যালারি    তথ্যসূত্র    বহিঃসংযোগ   Official website of Angel Falls      বিষয়শ্রেণী:Bolívar (state) বিষয়শ্রেণী:Orinoco basin বিষয়শ্রেণী:ভেনেজুয়েলার নদী বিষয়শ্রেণী:ভেনেজুয়েলার জলপ্রপাত বিষয়শ্রেণী:ভেনেজুয়েলার বিশ্ব ঐতিহ্যবাহী স্থান
-- Bangladesh local BD = {}  BD.N = {shield = "NH-%route% BGD.svg",           link = "এন%route% (বাংলাদেশ)",           abbr = "এন%route%"}  BD.R = {shield = "Regional Highway %route% Bangladesh.svg",           link = "আর%route% (বাংলাদেশ)",           abbr = "আর%route%"}  BD.Z = {shield = "Zila Road %route% Bangladesh.svg",           link = "জেড%route% (বাংলাদেশ)",           abbr = "জেড%route%"}  return BD
সঞ্জয় ইয়াদাওরাও ধোতে ১৩তম মহারাষ্ট্র বিধানসভার সদস্য। তিনি রাজুরা বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য।  তিনি স্বাধীন ভারত পক্ষের (এসবিপি)-র টিকিটে ২০০৯ সালের নির্বাচনে অসফল প্রতিদ্বন্দ্বিতা করেছিলেন এবং ভারতীয় জাতীয় কংগ্রেসের সুভাষ ধোতের কাছে পরাজিত হয়েছিলেন।  তার ২০১৪ সালের বিজয়টিকে একটি বিপর্যস্ত জয় হিসাবে বর্ণনা করা হয়েছে।  তিনি যুবকদের কর্মসংস্থান দিতে ব্যর্থ হয়েছেন এবং সমাবেশে তার কর্মক্ষমতা সন্তোষজনক নয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মারাঠি রাজনীতিবিদ
thumb|right|250px|ওয়েস্টার্ন গ্রিন মাম্বা, একপ্রকার বিষধর এলাপিড  বিষধর সাপ হচ্ছে এক প্রকার সাপ যারা শিকার ও আত্মরক্ষার জন্য তাদের শরীরে উৎপন্ন প্রক্রিয়াকৃত লালা বা সর্পবিষ ব্যবহার করে। এই বিষপ্রয়োগের জন্য তাদের বিশেষভাবে তৈরি এক জোড়া দাঁতও থাকে যা বিষদাঁত নামে পরিচিত। এছাড়া কিছু কিছু সাপ তাদের চোয়ালের মাধ্যমে বিষ ছুঁড়েও মারতে পারে।  সাপের বিভিন্ন পরিবারের মধ্যেই বিষধর সাপের অস্তিত্ব আছে। শ্রেণিবিন্যাসের কোনো নির্দিষ্ট ধাপ বিষধর সাপদের জন্য নির্দিষ্ট নয়। এটার অর্থ এই যে বিবর্তনের ধারায় বিভিন্ন রকম সাপের মাঝে বিষ উৎপন্ন হয়েছে। কয়েকটি জাতের গিরগিটির মাঝেও বিষের উপস্থিতি দেখা যায়, যা মূলত লালা।  অনেক ধরনের সাপ, যেমন: বোয়া এবং অজগর গোত্রীয় সাপগুলো বিষধর নাও হতে পারে, কিন্তু তাদের দংশন বা কামড়ের ফলে চিকিৎসীয় সেবার প্রয়োজন হতে পারে। কারণ তাদের দাঁত তীক্ষ্ণ ও ধারালো, এবং মুখের ব্যাকটেরিয়ার সংস্পর্শে আক্রান্ত ক্ষতে সংক্রমণ হবার সম্ভাবনা থাকে।   বিষধর সাপের পরিবার  এখন পর্যন্ত সাপের প্রায় ৬০০টি প্রজাতিকে বিষধর হিসেবে শনাক্ত করা গেছে, যা সম্পূর্ণ সাপের প্রজাতির চার ভাগের এক ভাগ। নিচের পরিবারভুক্ত সাপগুলোকে মূলত বিষধর ও আক্রমণাত্মক ধরা হয়। এ পরিবারভুক্ত সাপগুলোই সচরাচর মারাত্মক বিষাক্ত দংশন করার ক্ষমতা রাখে।  পরিবারবিবরণঅ্যাট্রাক্টাসপিডিডি (অ্যাট্রাক্টাসপিড)কলুব্রিডি (কলুব্রিড)বেশিরভাগ সাপ ক্ষতিহীন, কিন্তু বাকিগুলো বিষধর। কমপক্ষে পাঁচটি প্রজাতি আছে, যা মানুষের মৃত্যুর কারণ হতে পারে।এলাপিডি (এলাপিড)গোখরা, কোরাল সাপ, ক্রেইটবা চিতি সাপ, মাম্বা, সামুদ্রিক সাপ প্রভৃতি।ভাইপারিডি (ভাইপারিড)মূল ভাইপারিডি এবং পিট ভাইপার। সেই সাথে র‌্যাটল সাপ।   তথ্যসূত্র    আরও দেখুন   সর্পদংশন  সর্পবিষ  বিগ ফোর (ভারতীয় সাপ)   বহিঃসংযোগ   For goodness snakes Treating and Preventing Venomous Bites.  Venomous Snakes  Pictures, videos and description of the most venomous snakes in the world.  Venomous snakes and outdoor workers Bite-prevention and treatment information for outdoor workers.  বিষয়শ্রেণী:সাপ বিষয়শ্রেণী:বিষধর প্রাণী বিষয়শ্রেণী:বিষধর সাপ বিষয়শ্রেণী:এলাপিডি বিষয়শ্রেণী:আফ্রিকার সরীসৃপ  no:Slanger#Giftslanger
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।http://www.prowrestlinghistory.com/supercards/usa/wwf/nomercy.html#2002 এটি নো মার্সি কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ২০০২ সালের ২০শে অক্টোবর তারিখে মার্কিন যুক্তরাষ্ট্রের আরক্যানসোর নর্থ লিটল রকের অলটেল এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার ডাব্লিউডাব্লিউই চ্যাম্পিয়নশিপ ম্যাচে দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, কার্ট এঙ্গেল ও ক্রিস বেনোয়া ডাব্লিউডাব্লিউই ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে এজ ও রে মিস্টেরিওকে এবং ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ও আন্তঃমহাদেশীয় চ্যাম্পিয়নশিপ ম্যাচে ট্রিপল এইচ কেইনকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের অক্টোবর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল।  ২০০২ সালের এই অনুষ্ঠানটি নো মার্সি কালানুক্রমিকের পঞ্চম অনুষ্ঠান ছিল, যা ২০শে অক্টোবর তারিখে মার্কিন যুক্তরাষ্ট্রের আরক্যানসোর নর্থ লিটল রকের অলটেল এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০২ নো মার্সি বিষয়শ্রেণী:অক্টোবর ২০০২-এ মার্কিন যুক্তরাষ্ট্রে ঘটনা বিষয়শ্রেণী:২০০২-এ আরক্যানসো বিষয়শ্রেণী:আরক্যানসোতে ঘটনা বিষয়শ্রেণী:নর্থ লিটল রকে পেশাদার কুস্তি
মার্শা সিং (১১ অক্টোবর ১৯৫৪ - ১৭ জুলাই ২০১২) একজন ব্রিটিশ লেবার পার্টির রাজনীতিবিদ এবং ১৯৯৭ থেকে ২০১২ সাল পর্যন্ত ব্র্যাডফোর্ড ওয়েস্টের সংসদ সদস্য (এমপি) ছিলেন। অসুস্থতার কারণে সিং সরে দাঁড়ান।  সিং লাফবরো ইউনিভার্সিটি থেকে আধুনিক ইউরোপের ভাষা, রাজনীতি এবং অর্থনীতিতে ডিগ্রি অর্জন করেছিলেন। তিনি ১৯৮৩ থেকে ১৯৯০ সাল পর্যন্ত ব্র্যাডফোর্ড সিটি কাউন্সিলের শিক্ষা অধিদপ্তরের অংশ ছিলেন এবং ১৯৯০ থেকে ১৯৯৭ সাল পর্যন্ত ব্র্যাডফোর্ড কমিউনিটি হেলথ ট্রাস্টের জন্য কাজ করেছিলেন। সিং মূলত এলাকার ম্যানিংহাম ওয়ার্ডে থাকতেন এবং পরে অ্যালারটনে চলে আসেন।  ২০১০ সালের সাধারণ নির্বাচনে, ব্র্যাডফোর্ড ওয়েস্ট নির্বাচনী এলাকা টোরি টার্গেট হওয়া সত্ত্বেও সিং দ্বিতীয় স্থানে থাকা জাহিদ ইকবালের চেয়ে প্রায় ৬,০০০ ভোট বেশি নিয়ে তার সংখ্যাগরিষ্ঠতা ৫% বৃদ্ধি করতে সক্ষম হন। সিং কনজারভেটিভদের উপর ১৪% সংখ্যাগরিষ্ঠতা পরিচালনা করেছিলেন, এমনকি ১৯৯৭ সালে লেবার-এর ল্যান্ডস্লাইড নির্বাচনে বিজয়ে প্রথম নির্বাচিত হওয়ার সময় তিনি যে অর্জন করেছিলেন তার চেয়েও বড়।  ২৯ ফেব্রুয়ারী ২০১২-এ, তিনি অসুস্থতার কারণে অবসর নেওয়ার ইচ্ছা প্রকাশ করেন। তিনি আনুষ্ঠানিকভাবে ২ মার্চ ২০১২ তারিখে চিলটার্ন হানড্রেডসের স্টুয়ার্ড হয়ে তার আসনটি ছেড়ে দেন।Three Hundreds of Chiltern, HM Treasury, 2 March 2012. নির্বাচনী এলাকায় একটি উপনির্বাচন ২৯ মার্চ ২০১২ তারিখে অনুষ্ঠিত হয় এবং আসনটি রেসপেক্ট পার্টির জর্জ গ্যালোওয়ের জন্য একটি লাভ ছিল, যিনি লেবার পার্টির বিরুদ্ধে বিশাল সুইং থেকে উপকৃত হন।  সিং দুই সন্তান এবং চার নাতি-নাতনি নিয়ে বিবাহিত ছিলেন। তিনি পদত্যাগ করার চার মাস পরে ডোমিনিকান প্রজাতন্ত্রে ছুটিতে থাকার সময় মারা যান।   তথ্যসূত্র    বহিঃসংযোগ    গার্ডিয়ান আনলিমিটেড পলিটিক্স - অ্যারিস্টটলকে জিজ্ঞাসা করুন: মার্শা সিং এমপি  TheyWorkForYou.com - মার্শা সিং এমপি  দ্য গার্ডিয়ানের অবদানকারী হিসেবে   বিষয়শ্রেণী:ব্র্যাডফোর্ড পশ্চিমের সংসদ সদস্য বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:পাঞ্জাব, ভারতের ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যে ভারতীয় অভিবাসী বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১২-এ মৃত্যু বিষয়শ্রেণী:১৯৫৪-এ জন্ম
জ্যাকোবাবাদ জেলা পাকিস্তানের সিন্ধু প্রদেশে অবস্থিত একটি জেলা। এটি বেলুচিস্তানকে সাথে নিয়ে প্রাদেশিক সীমানা দিয়ে সিন্ধুর উত্তরে অবস্থান করছে। এর সদর দপ্তর হচ্ছে জ্যাকোবাবাদ নামক শহর, যেটি ১৮৪৭ সালে জেনারেল জন জ্যাকব প্রতিষ্ঠিত করেছিলেন।  প্রশাসন জ্যাকোবাবাদের জেলা পরিষদ ৪৪ টি ইউনিয়ন পরিষদ রয়েছে, ২ টি পৌরসভার কমিটি এবং ৩টি শহর কমিটি রয়েছে:   জেলা প্রশাসনিকভাবে নিম্নোক্ত তহসিলে বিভক্ত।   গার্হি খাইরো  জ্যাকোবাবাদ  থুল   জনসংখ্যার উপাত্ত ১৯৯৮ সালের আদমশুমারীর হিসাব অনুসারে, গার্হি খাইরো, জ্যাকোবাবাদ এবং থুল তহসিলের ৯৩% জনসংখ্যার প্রথম ভাষা সিন্ধি ছিল, এছাড়াও বাকী ৩.৬% জনগোষ্ঠির ভাষা ছিল বেলুচি।  তথ্যসূত্র  গ্রন্থপঞ্জি  বিষয়শ্রেণী:জ্যাকোবাবাদ জেলা বিষয়শ্রেণী:সিন্ধু প্রদেশের জেলা
জেমি ক্যারাঘার একজন ইংরেজ ফুটবলার যিনি প্রিমিয়ার লিগে লিভারপুল ক্লাবের হয়ে রক্ষণভাগে খেলেছেন।  ২০১৩ সালে অবসর গ্রহণের পরে ক্যারাগার স্কাই স্পোর্টসে যোগ দিয়েছিলেন, যেখানে তিনি একজন ভাষ্যকার ও পণ্ডিত হিসাবে উপস্থিত হন। ২০২০ সালের জুলাইয়ে সিবিএস স্পোর্টস ঘোষণা করেছিল, ক্যারাগার তাদের চ্যাম্পিয়ন্স লিগের স্টুডিও সম্প্রচার দলে যোগ দেবে।   তথ্যসূত্র   বহিঃসংযোগ  বিষয়শ্রেণী:ইংরেজ পুরুষ ফুটবলার বিষয়শ্রেণী:১৯৭৮-এ জন্ম বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:জীবিত ব্যক্তি বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:শ্রমিক দল (যুক্তরাজ্য) এর ব্যক্তি বিষয়শ্রেণী:ইংরেজ আত্মজীবনীকার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ফুটবল ফুলব্যাক বিষয়শ্রেণী:আইরিশ বংশোদ্ভূত ইংরেজ ব্যক্তি
thumb|সাংস-র্গ্যাস-সেং-গে সাংস-র্গ্যাস-সেং-গে () (১৫০৪-১৫৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের একাদশ প্রধান বা ঙ্গোর-ছেন ছিলেন।  সংক্ষিপ্ত জীবনী সাংস-র্গ্যাস-সেং-গে ১৫০৪ খ্রিষ্টাব্দে সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল ত্শে-দ্বাং-দ্পাল-'ব্যোর () এবং মাতার নাম ছিল য়ুং-দ্রুং-স্রাস-'দ্জোম্স ()। জন্মের সময় তার নাম রাখা হয় ল্হা-মো-ত্শে-রিং ()। তেরো বছর বয়সে তিনি  ঙ্গোর-এ-বাম-ছোস-ল্দান বৌদ্ধবিহারে যাত্রা করে মুস-ছেন-সাংস-র্গ্যাস-রিন-ছেন নামক অষ্টম প্রধানের নিকট ভিক্ষুর শপথ গ্রহণ করেন। এই সময় তিনি ছোস-ব্রাগ-র্গ্যা-ম্ত্শো () এবং ব্লো-গ্রোস-রাব-য়াংস () নামক ভিক্ষুর নিকট দর্শন সম্বন্ধে শিক্ষা গ্রহণ করেন। তার অন্যান্য উল্লেখযোগ্য শিক্ষক ছিলেন ল্হা-ম্ছোগ-সেং-গে নামক নবম ঙ্গোর-ছেন।  ১৫৫৭ খ্রিষ্টাব্দে তিনি  ঙ্গোর-এ-বাম-ছোস-ল্দান বৌদ্ধবিহারের একাদশ প্রধান হিসেবে নির্বাচিত হন। তার প্রধান শিষ্য ছিলেন নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন।  তথ্যসূত্র  আরো পড়ুন Jackson, David. 2010. The Nepalese Legacy in Tibetan Painting. Seattle: University of Washington Press.  বিষয়শ্রেণী:১৫০৪-এ জন্ম বিষয়শ্রেণী:১৫৬৯-এ মৃত্যু বিষয়শ্রেণী:ঙ্গোরছেন
কুলদীপ রাই শর্মা হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি আন্দামান ও নিকোবর দ্বীপপুঞ্জ লোকসভা কেন্দ্রের লোকসভা সদস্য হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্দামান ও নিকোবর দ্বীপপুঞ্জের ভারতীয় জাতীয় কংগ্রেসের রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:ভারতীয় রাজনীতিবিদ বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:১৯৬৭-এ জন্ম
ইস্ট কোস্ট স্টেট রেলওয়ে ছিল ভারতে পরিচালিত রেলওয়ে কোম্পানি। এটি ১৮৯০ সালে গঠিত একটি গ্যারান্টিযুক্ত কোম্পানি ছিল। এটি ইস্ট কোস্ট স্টেট রেলওয়ের দক্ষিণ অংশ (ওয়াল্টেয়ার থেকে বিজয়ওয়াড়া পর্যন্ত) ১৯০১ সালে মাদ্রাজ রেলওয়ে দ্বারা দখল করা হয়েছিল  লাইনের উত্তর অংশ ১৯০২ সালে বেঙ্গল নাগপুর রেলওয়ের সাথে একীভূত হয়   ১৮৯৩ থেকে ১৮৯৬ সময়কালে,  ইস্ট কোস্ট স্টেট রেলওয়ের বিজয়ওয়াড়া থেকে কটক পর্যন্ত নির্মিত এবং যান চলাচলের জন্য উন্মুক্ত করা হয়েছিল। এতে পুরী যাওয়ার লাইন অন্তর্ভুক্ত ছিল।    তথ্যসূত্র   বিষয়শ্রেণী:ভারতের অবলুপ্ত রেল সংস্থা বিষয়শ্রেণী:১৮৯০-এ প্রতিষ্ঠিত ভারতীয় কোম্পানি বিষয়শ্রেণী:বিজয়ওয়াড়ায় পরিবহন বিষয়শ্রেণী:বিশাখাপত্তনমে পরিবহন বিষয়শ্রেণী:১৯০২-এর অধিগ্রহণ ও একত্রীকরণ বিষয়শ্রেণী:১৯০২-এ ভারতে বিলুপ্ত বিষয়শ্রেণী:১৮৯০-এ প্রতিষ্ঠিত রেলওয়ে কোম্পানি বিষয়শ্রেণী:১৯০২-এ বিলুপ্ত রেলওয়ে কোম্পানি
থাম্ব|অস্ট্রেলিয়া ও নিউজিল্যান্ড দেশের ক্ষেত্রে ব্যবহৃত বিশেষণ পদ ট্রান্স-তাসমান।  ট্রান্স-তাসমান এক ধরনের বিশেষণ পদ যা প্রধানত অস্ট্রেলিয়া ও নিউজিল্যান্ড দেশের ক্ষেত্রে ব্যবহার করা হয়। এর মাধ্যমে উভয় দেশের মধ্যকার আন্তঃসম্পর্কীয় বিষয়াদির গুরুত্ব তুলে ধরা হয়। দুই দেশের মধ্যে বহমান তাসমান সাগর থেকে এ নামকরণের উৎপত্তি হয়েছে। উদাহরণস্বরূপ বলা যায়, ট্রান্স-তাসমান বাণিজ্য বলতে দুই দেশের মধ্যকার ব্যবসায়িক লেনদেনকে নির্দেশ করে।   ট্রান্স-তাসমান ফ্লাইট হচ্ছে - অস্ট্রেলিয়া এবং নিউজিল্যান্ডের মধ্যকার বিমান চলাচল ব্যবস্থাপনা।  ট্রান্স-তাসমান ভ্রমণ ব্যবস্থা হচ্ছে - অস্ট্রেলিয়া এবং নিউজিল্যান্ডের মধ্যকার এক ধরনের চুক্তিপত্র যা সংশ্লিষ্ট দেশসমূহের নাগরিকদের মুক্তভাবে চলাচলের অনুমতি দেয়।  ট্রান্স-তাসমান ট্রফি হচ্ছে - অস্ট্রেলিয়া ও নিউজিল্যান্ডের মধ্যকার টেস্ট সিরিজের নাম।   উল্লেখযোগ্য ঘটনাসমূহ   ১৮ ফেব্রুয়ারি, ১৮৭৬ - প্রথম ট্রান্স-তাসমান সাবমেরিন যোগাযোগ ক্যাবলের কাজ সম্পন্ন হয়। এরফলে টেলিগ্রাফ যোগাযোগ ব্যবস্থায় বহিঃর্বিশ্বের দ্বার খুলে যায়।  ৩ ফেব্রুয়ারি, ১৯০৮ - প্রথম ট্রান্স-তাসমান রেডিও ট্রান্সমিশন (তাসমান সাগর থেকে এইচএমএস পাওয়ারফুলের মাধ্যমে)।  ১০ সেপ্টেম্বর, ১৯২৮ - স্যার চার্লস কিংসফোর্ড স্মিথ ও তাঁর তিনজন ক্রু প্রথমবারের মতো সফলভাবে ট্রান্স-তাসমান ফ্লাইট পরিচালনা করেন।  ৭ জানুয়ারি, ১৯৩১ - গাই মেনজিস ১১ ঘণ্টা ৪৫ মিনিটে একাকী বিরতিহীনভাবে বিমান চালনা করে অস্ট্রেলিয়া থেকে নিউজিল্যান্ড যান। কিন্তু ওয়েস্টল্যান্ড ডিস্ট্রিক্টের পশ্চিম উপকূলে সংঘর্ষের মুখোমুখী হন তিনি।   তথ্যসূত্র    আরও দেখুন   অস্ট্রালেশিয়া  ২০১৫ ক্রিকেট বিশ্বকাপ  বিষয়শ্রেণী:অস্ট্রেলিয়া-নিউজিল্যান্ড সম্পর্ক
২০০৮ বাংলাদেশ-মিয়ানমার সমুদ্র বিরোধ হলো বঙ্গোপসাগরের উত্তর-পূর্ব অঞ্চলে বাংলাদেশ নৌবাহিনী এবং মিয়ানমার নৌবাহিনীর মধ্যে সমুদ্র বিরোধ। কূটনৈতিক সমঝোতার মাধ্যমে এই বিরোধ মীমাংসিত হয়েছিল। ২০১২ সালে এই দুই দেশ আন্তর্জাতিক বিচারালয়ের সাহায্যে তাদের সমুদ্রসীমা নির্ধারণ করেছিল।  পটভূমি বঙ্গোপসাগরে রয়েছে বিস্তৃত এবং বিশাল তেল এবং প্রাকৃতিক গ্যাস সম্পদ। ২০০৮ সালের নভেম্বরে মিয়ানমার দক্ষিণ কোরীয় কোম্পানি ডাউইকে সেন্টমার্টিন দ্বীপের দক্ষিণ-পশ্চিম ৫০ নটিক্যাল মাইল অঞ্চলে অনুসন্ধানের জন্য পাঠায়। সীমানা টি বাংলাদেশ এবং মিয়ানমারের নিজ নিজ অনন্য অর্থনৈতিক অঞ্চল দ্বারা বেষ্টিত ছিল।  বিরোধ আন্তর্জাতিক আইনের বিবৃতিতে বলা হয়েছে যে,সমুদ্র বিরোধ এর সমাধান না হওয়া পর্যন্ত বাংলাদেশ-মিয়ানমার কে ওই অঞ্চলে অনুসন্ধান চালাতে নিষেধ করেছিল। বাংলাদেশের অনুরোধ না রাখার পর বাংলাদেশ নৌ বাহিনী ওই অঞ্চলে তিনটি সমুদ্র বহর বিএনএস আবু বকর, বিএনএস মধুমতি এবং বিএনএস নির্ভয় প্রেরণ করে। মিয়ানমার অন্তত দুইটি রণতরী মোতায়েন করে।  সমঝোতা বাংলাদেশ সরকারের বক্তব্য ঐ তথাকথিত অঞ্চলে ভালোভাবেই পালন করা হচ্ছিল। বাংলাদেশের পররাষ্ট্র সচিব তৌহিদ হোসেন মিয়ানমারের রাষ্ট্রদূতকে তলব করেন এবং কূটনীতিক প্রতিনিধিদল নিয়ে ইয়াঙ্গুন যান। বাংলাদেশের অন্তর্বর্তীকালীন পররাষ্ট্রমন্ত্রী ইফতেখার আহমেদ চৌধুরী বাংলাদেশের সার্বভৌমত্ব ও সীমানা যেকোনো মূল্যে রক্ষা করার প্রতিজ্ঞা করেন। তবে মিয়ানমারের পক্ষ থেকে কোনো মন্তব্য পাওয়া যায়নি।   প্রত্যাহার  ২০০৮ সালের ৭ নভেম্বর বলা হয়েছিল যে মিয়ানমার তার সমুদ্র জাহাজ এবং ডাউই কে উক্ত অঞ্চল থেকে সরিয়ে ফেলেছে।  রায় ২০০৯ সালে বাংলাদেশ আন্তর্জাতিক সমুদ্র বিরোধ আইনের মাধ্যমে ওই অঞ্চলকে নিজেদের বলে দাবি করে। এর পরিপ্রেক্ষিতে উভয় দেশই ২০১২ সালে উক্ত বিচারে উপস্থিত হয়েছিল।   তথ্যসূত্র   বিষয়শ্রেণী:বাংলাদেশের সামরিক ইতিহাস বিষয়শ্রেণী:মিয়ানমারের সামরিক ইতিহাস
বিনায়ক দামোদর সাভারকর (মারাঠি: विनायक दामोदर सावरकर বিনায়ক দামোদর সাবরকর) (মে ২৮, ১৮৮৩ – ফেব্রুয়ারি ২৬, ১৯৬৬)।  লন্ডনে থাকাকালীন সাভারকর ভারতীয় স্বাধীনতা আন্দোলনের সাথে যুক্ত হয়ে পড়েন। সাভারকরকে হিন্দুত্ব রাজনৈতিক মতাদর্শের প্রবক্তা বলে গণ্য করা হয়। তিনি নাৎসিবাদকে প্রশংসা করেছিলেন। তিনি হিন্দু জাতীয়তাবাদী আদর্শের প্রবক্তা ছিলেন। তিনি চেয়েছিলেন সব ধর্ম ও আদর্শের উপরে উঠে সবাই নিজেকে আগে ভারতীয় ভাবুক। আধুনিক হিন্দু জাতীয়তাবাদী রাজনৈতিক দলগুলো সাভারকরকে পরম পূজনীয় হিসাবে সম্মান করে না।সাভারকর অভিনব ভারত সোসাইটি প্রতিষ্ঠা করেন। তিনি হিন্দু মহাসভার সভাপতি হিসেবে দায়িত্ব পালন করেন। ইতিহাস বিখ্যাত নাসিক ষড়যন্ত্র মামলার দ্বিতীয় পর্যায়ে অভিযুক্ত করা হয়েছিল সাভারকরকে। তার বিরুদ্ধে বিপ্লবীদের ব্রাউনিং পিস্তল সরবরাহ করার অভিযোগ ওঠে। ১৯১১ সালের ৩০ জানুয়ারি মামলার চূড়ান্ত বিচারে দীর্ঘ ২৫ বছর সশ্রম কারাবাস হয় তার।  মহাত্মা গান্ধীর হত্যাকাণ্ডের সাথে সাভারকর জড়িত ছিলেন বলে অভিযোগ করা হয়।   তথ্যসূত্র    বহিঃসংযোগ   বিষয়শ্রেণী:১৮৮৩-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ভারতীয় রাজনীতিবিদ বিষয়শ্রেণী:ভারতীয় স্বাধীনতা কর্মী বিষয়শ্রেণী:অনুশীলন সমিতি বিষয়শ্রেণী:হিন্দু মহাসভার রাজনীতিবিদ বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:সমকালীন ভারতীয় দার্শনিক বিষয়শ্রেণী:মারাঠি ব্যক্তি বিষয়শ্রেণী:২০শ শতাব্দীর ভারতীয় কবি বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি বিষয়শ্রেণী:মহারাষ্ট্রের ভারতীয় স্বাধীনতাকর্মী বিষয়শ্রেণী:মারাঠি ভাষার লেখক বিষয়শ্রেণী:হিন্দুত্ব বিষয়শ্রেণী:ভারতীয় নাস্তিক বিষয়শ্রেণী:ভারতীয় হিন্দু বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:ভারতীয় বিপ্লবী বিষয়শ্রেণী:ভারতীয় পুরুষ কবি বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় পুরুষ নাট্যকার বিষয়শ্রেণী:মহারাষ্ট্রের ব্যক্তি বিষয়শ্রেণী:মহারাষ্ট্রের কবি বিষয়শ্রেণী:ভারতীয় রাজনৈতিক দার্শনিক তিনি জেলে থাকা  কালীন  বিখ্যাত  মহাকাব্য   কমলা   লিখেন
270px|thumb|জেভিসি এইচডি১০০ প্রোএইচডি ভিডিও ক্যামেরা (২০০৬) ভিক্টর কোম্পানি অব জাপান লি: সংক্ষেপে জেভিসি (JVC) নামে পরিচিত একটি জাপানি একটি ইলেকট্রনিকস কোম্পানি। এরা ১৯২৭ সনে স্থাপিত হয়, এবং প্রথম জাপানি টেলিভিশন নির্মাতা কোম্পানি, এরাই VHS বা ভিডিও হোম সার্ভিস প্রযুক্তির উদ্ভাবক।   ব্র্যান্ড নাম  thumb|right|200px|Victor logo used in Japan  জেভিসি কোম্পানিটি জাপানে ভিক্টর ব্র্যান্ড নাম ব্যবহার করে থাকে। এর সাথে নিপার কুকুর (হিস মাস্টার্স ভয়েস কোম্পানির লোগো থেকে) ব্যবহৃত হয়। তবে জাপানের বাইরে জেভিসি এই নামটি ব্যবহার করতে পারে না। পূর্বে এটি বিদেশে নিভিকো (নিপ্পন ভিক্টর কোম্পানি) নামে পরিচিত ছিলো।    তথ্যসূত্র   বিষয়শ্রেণী:বহুজাতিক কোম্পানি বিষয়শ্রেণী:ইলেকট্রনিক্স কোম্পানি বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:বহনযোগ্য অডিও প্লেয়ার প্রস্তুতকারক বিষয়শ্রেণী:জাপানি মার্কা বিষয়শ্রেণী:জাপানের অডিও যন্ত্রপাতি প্রস্তুতকারক বিষয়শ্রেণী:জাপানের ইলেকট্রনিক্স কোম্পানি বিষয়শ্রেণী:২০১১-এর অধিগ্রহণ ও একত্রীকরণ বিষয়শ্রেণী:লাউডস্পিকার প্রস্তুতকারক বিষয়শ্রেণী:হেডফোন প্রস্তুতকারক
বিগ বস তেলুগু ৬ ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের ষষ্ঠ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২২ সালের ৪ঠা সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২২ সালের ১৮ই ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা আক্কিনেনি নাগার্জুনা পূর্ববর্তী মৌসুমের মতো এই মৌসুমেও উপস্থাপনা করেছেন।  ২১ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সঙ্গীতশিল্পী এলভি রেবন্ত জয়লাভ করেছেন, অন্যদিকে শ্রীহন শাইক প্রথম রানার-আপ হয়েছেন। এছাড়াও কীর্তি ভাট, আদি রেড্ডি এবং রোহিত সাহনি ফাইনালে পৌঁছেছিলেন।  বিন্যাস বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা থাম্ব|ডান|220px|এই মৌসুমের বিজয়ী এলভি রেবন্ত   স্থান  বাসিন্দা  পেশা      অবস্থা  ১  এলভি রেবন্ত  সঙ্গীতশিল্পী  দিন ১  দিন ১০৫   ২  শ্রীহন শাইক  কন্টেন্ট নির্মাতা  দিন ১  দিন ১০৫   ৩  কীর্তি ভাট  অভিনেত্রী  দিন ১  দিন ১০৫   ৪  আদি রেড্ডি  কন্টেন্ট নির্মাতা  দিন ১  দিন ১০৫   ৫  রোহিত সাহনি  অভিনেতা  দিন ১  দিন ১০৫   ৬  শ্রী সত্য  অভিনেত্রী  দিন ১  দিন ১০৩   ৭  ইনয়া সুলতানা  অভিনেত্রী  দিন ১  দিন ৯৮   ৮  ফায়মা শেখ  অভিনেত্রী  দিন ১  দিন ৯১   ৯  রাজ শেকর  মডেল  দিন ১  দিন ৮৪   ১০  মারিনা আব্রাহাম  অভিনেত্রী  দিন ১  দিন ৭৭   ১১  বসন্তী কৃষ্ণন  অভিনেত্রী  দিন ১  দিন ৭০   ১২  বালা আদিত্য  অভিনেতা  দিন ১  দিন ৬৯   ১৩  গিতু রয়্যাল  রেডিও জকি  দিন ১  দিন ৬৩   ১৪  সূর্য নারায়ণ  রেডিও জকি  দিন ১  দিন ৫৫   ১৫  অর্জুন কল্যাণ  অভিনেতা  দিন ১  দিন ৪৯   ১৬  সুদীপা পিঙ্কি  অভিনেত্রী  দিন ১  দিন ৪২   ১৭  চালাকি চান্তি  অভিনেতা  দিন ১  দিন ৩৫   ১৮  আরোহী রায়  অভিনেত্রী  দিন ১  দিন ২৮   ১৯  নেহা চৌধুরী  উপস্থাপিকা  দিন ১  দিন ২১   ২০  অভিনয়াশ্রী  অভিনেত্রী  দিন ১  দিন ১৪   ২১  শনি স্যালমন  অভিনেতা  দিন ১  দিন ১৩    তথ্যসূত্র  বহিঃসংযোগ     বিষয়শ্রেণী:বিগ বস তেলুগুর মৌসুম বিষয়শ্রেণী:২০২২-এ ভারতীয় টেলিভিশন মৌসুম বিষয়শ্রেণী:স্টার মার মৌলিক অনুষ্ঠান